Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla

(2020/C 317/10)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1)51 artiklassa tarkoitetulla tavalla kolmen kuukauden kuluessa tästä julkaisemisesta.

YHTENÄINEN ASIAKIRJA

”ČESKÝ MODRÝ MÁK”

EU-nro: PGI-CZ-02236 – 3.11.2016

SAN ( ) SMM (X)

1. Nimi/nimet

”Český modrý mák”

2. Jäsenvaltio tai kolmas maa

Tšekki

3. Maataloustuotteen tai elintarvikkeen kuvaus

3.1. Tuotetyyppi

Luokka 1.8: Muut liitteeseen I kuuluvat tuotteet (mausteet jne.)

3.2. Kuvaus 1 kohdassa nimetystä tuotteesta

Suojatulla maantieteellisellä merkinnällä ”Český modrý mák” tarkoitetaan oopiumiunikon (Papaver somniferum L.) siemeniä, jotka täyttävät elintarvikkeiden käytölle asetetut vaatimukset tässä asiakirjassa esitettyjen laatuvaatimusten mukaisesti.

Suojatun maantieteellisen merkinnän ”Český modrý mák” piiriin kuuluvalla tuotteella, joka on tarkoitettu käytettäväksi elintarvikkeissa ja saatettavaksi loppukäyttäjän kulutukseen, on oltava seuraavat ominaisuudet:

Fyysiset ja aistinvaraiset ominaisuudet.

Ulkomuoto: pitkänomainen, munuaisen muotoinen siemen, jonka pituus on noin 1 mm, pinta on hieman painunut, painaumat ovat kuusikulmaisia, reunat ovat hieman ulkonevat, terve, vioittumaton ja kypsä ulkomuoto, varastoitavaksi sopiva.

Väri: kirkas, taivaansinisestä siniharmaaseen.

Maku: makea, aavistuksen kitkerä.

Tuoksu: tunnusomainen, ”Český modrý mákille” tyypillinen, hienostunut ja miellyttävä.

Koostumus: irtonainen, paakkuuntumaton.

Kemialliset ja ravitsemukselliset tiedot

Český modrý mák ‐oopiuminunikon siementen (valikoitujen) keskimääriset ravitsemukselliset tiedot 100:aa grammaa kohden ovat seuraavat:

kalsium 1 402 mg

kupari 2,20 mg

rasvat 45,80 g

sinkki 10 mg

niasiini 0,99 mg

magnesium 333 mg

rauta 9,50 mg

E-vitamiini: 4 mg;

natrium 21 mg

tiamiini 0,86 mg

mangaani 2 mg

fosfori 854 mg.

B6-vitamiini: 0,55 mg;

kalium 705 mg;

riboflaviini 0,17 mg

Morfiinin, tebaiinin ja kodeiinin kokonaispitoisuus ei saa olla yli 25:tä mg/kg siemenen pinnalla eikä 0,8:aa prosenttia siemenkodan kuiva-aineesta. Suojatun maantieteellisen merkinnän piiriin kuuluvaa tuotetta ”Český modrý mák” ei saa koskaan sekoittaa unikonsiemeniin, joita valmistetaan raaka-aineeksi farmaseuttiseen käyttöön.

3.3. Rehu (vain eläinperäiset tuotteet) ja raaka-aineet (vain jalostetut tuotteet)

—

3.4. Erityiset tuotantovaiheet, joiden on tapahduttava yksilöidyllä maantieteellisellä alueella

Viljely, sadonkorjuu ja kuivatus

Tuote kasvaa sopivassa maaperässä määritellyillä alueilla, ja kylvö saadaan päätökseen 20. huhtikuuta mennessä.

Siementen sadonkorjuu voidaan suorittaa mekaanisesti (yleensä perinteisessä maanviljelyssä) tai mahdollisesti käsin (erityisesti luomuviljelyssä).

Unikonvarsien ja ‐siementen sekoitus on kuivatettava kokonaan halleissa, joissa on aktiivinen ilmanvaihto.

3.5. Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Tuotetta ei saa sekoittaa sellaisten muiden tuotteiden kanssa, jotka eivät täytä eritelmän vaatimuksia.

3.6. Tuotteen, johon rekisteröity nimi viittaa, merkitsemistä koskevat erityiset säännöt

—

4. Maantieteellisen alueen tarkka rajaus

Maantieteellisen alueen rajat on määritelty seuraavasti:

— lounaassa: Chebská pánev, Český les, Šumava, Blanský les ja Novohradské horyn rinteet;

— etelässä: Třeboňská pánev, Českomoravská vrchovinan eteläinen vuoren harja sekä Dyjejoki ja Moravajoki Hodonín takana;

— kaakossa: Bílé Karpatyn suojellun maisema-alueen läntiset ja pohjoiset vuoren harjat;

— idässä: Beskydyn suojellun maisema-alueen länsi-, pohjois- ja kaakkoisosan vuoren harjat;

— lännessä aluetta rajaa Ohřejoki,

— luoteisosan rajan muodostavat Mostecká pánev ja Elbejoki aina Děčínin kaupunkiin asti;

— pohjoisessa rajan muodostavat Ploučnicejoki ja Kamenicejoki, Lužické hory ja Liberecká pánev, Krkonošen eteläiset rinteet, Broumovské hory sekä Orlické horyn eteläiset rinteet;

koillisessa: Kralický Sněžníkin rinteet, Rychlebské hory Zlatohorská vrchovina, Opavicejoki sen yhtymäkohtaan Opavajoen kanssa, Opavajoki sen yhtymäkohtaan Oderjoen kanssa, Oderjoki sen yhtymäkohtaan Olšejoen kanssa, Olšejoki sen yhtymäkohtaan Lomnájoen kanssa ja Lomnájoki aina Beskydyn suojeltuun maisema-alueeseen asti.

5. Yhteys maantieteelliseen alueeseen

”Český modrý mákin” rekisteröintiä koskeva hakemus perustuu unikonsiementen aistinvaraisiin ja ravitsemuksellisiin ominaisuuksiin, jotka erottavat ne muista markkinoilla olevista unikonsiemenistä ja jotka liittyvät maantieteellisellä alueella tapahtuvaan viljelyyn.

Suojatun maantieteellisen merkinnän ”Český modrý mák” piiriin kuuluvan tuotteen tuoksu ja maku ovat tunnusomaiset, koska muiden oopiumunikon, erityisesti vaaleamman lajikkeen, siementen maku ja tuoksu ovat miedommat, tai makua ja tuoksua ei ole lainkaan, ja koska niiden siemenkuori on ohut, niiden kuitu- ja ligniinipitoisuus on alhainen. Lisäksi niissä on aineita, joiden merkitys on maun kannalta merkittävä. ”Český modrý mák” on näin ollen tuote, jolla on tunnusomaiset aistinvaraiset ominaisuudet, jotka erottavat ne muista unikoista. Unikonsiemenet sisältävät 40–60 prosenttia hyvin arvokkaita öljyjä (ensisijaisesti linolihappoja sekä öljy-, palmitiini-, steariini- sekä linoleenihappoja).

Maantieteellisen merkinnän ”Český modrý mák” piiriin kuuluvan tuotteen ainutlaatuisilla ominaisuuksilla on yhteys kyseessä olevan maantieteellisen alueen erityisten maalajien ja ilmastovyöhykkeiden yhdistelmään sekä siihen, että unikkoja on perinteisesti viljelty näissä olosuhteissa jo yli 150 vuoden ajan. Suojattu maantieteellinen merkintä käsittää kaikki alueet, joilla on tarkkaan määriteltyjä maalajeja, aina 700 metriä merenpinnan yläpuolella sijaitseviin alueisiin. Suojatun maantieteellisen merkinnän piiriin kuuluvan tuotteen viljelyä varten määriteltyihin alueisiin kuuluu jopa 700 metrin korkeudessa sijaitsevia ilmastovyöhykkeitä, ja parhaat tuotanto-olosuhteet löytyvät hieman kumpuilevista tasaisiin alueisiin, joiden korkeus vaihtelee 300–700 metrin välillä juurikkaan ja ohran tai perunan ja viljan ja ohran viljelyalueilla (Vrbenský, 1960). Tšekin tasavallan ilmastovyöhykekartassa määritellyt ilmastovyöhykkeet ovat olennaisilta osiltaan rinnastettavissa maalajeihin.

a) Erityiset maalajit

Pararendzina, Rendzina (Leptosol (kalkkipitoinen)), Arenic Regosol, Fluvisol, Smonice (Vertisol), Chernozem (mustamulta), Chernics, Shedozem (harmaamulta), Hnedozem (ruskomaa), Luvisol, Modal Cambisol, Acidic Cambisol, Dystric Cambisol, Eutrophic Cambisol, Pelozem (Clayic Cambisol), Pseudogley (Stagnosol), Glei-maa, Organosol, Anthrosol.

b) Ilmastovyöhykkeet

lämmin, kuiva lämmin, kohtalaisen kuiva lämmin, kohtalaisen kostea kohtalaisen lämmin, kuivasta kohtalaisen lämpimään, kohtalaisen kostea kohtalaisen lämmin (tai lämmin), huomattavan kostea kohtalaisen lämmin, kostea.

”Český modrý mákin” laatua määrittävät olennaisesti ilmasto-olosuhteet, erityisesti vuoden aikana esiintyvät lämpötilat ja sateet, jotka eroavat merkittävästi muiden alueiden lämpötiloista ja sateista. Tämä on erityisen tärkeää, kun ne yhdistetään määriteltyjen alueiden maalajeihin. Tärkein ero rajattujen ilmastovyöhykkeiden ja rannikon ilmastojen välillä johtuu talvikaudesta (kosteuspitoisuuden taso on korkeampi kevään alussa, joten ajankohta on suotuisampi istutukselle), sekä siitä, että kesäkuukausien alhaisempi kosteustaso ei vaikuta kielteisesti unikkojen tuotantoon, koska unikko ei kestä kosteaa ilmaa kypsyessään. Vedenpuutteella on hyvin kielteinen vaikutus unikon tuotantoon, koska se rajoittaa sitä. ”Český modrý mák” edellyttää rakenteellisia maalajeja ja hyvää vesihuoltoa. Määriteltyjen maalajien olosuhteet ovat ihanteelliset, koska niiden ansiosta viljelykasvit voidaan kylvää kylmään maahan, joka kykenee sitomaan ainakin talven jäljelle jäävän kosteuden ja tiivistyneen nesteen, joka on peräisin maan ja ilman kosteudesta. Näillä ilmastovyöhykkeillä, joilla kasvatetaan unikkoa, vallitseva aurinkoinen ja lämmin sää on ihanteellinen, koska unikko on pitkänpäivänkasvi. Tällainen sää on myös hyvin toivottava, kun siemenkodat kukkivat ja kypsyvät, sillä se nopeuttaa tätä prosessia. Lämpövaatimukset muuttuvat kasvun aikana. Vaatimukset täyttyvät parhaiten juuri Tšekin ilmastovyöhykkeillä, koska liian kuumilla säillä on kielteinen vaikutus rasvan muodostumiseen, ja rasva- ja valkuaisainepitoisuuden välisen haitallisen yhteyden vuoksi ne vaikuttavat valkuaisaineiden, eli morfiinin esiasteiden, lisääntymiseen.

Suojatun maantieteellisen merkinnän ”Český modrý mák” piiriin kuuluva tuote on rasvainen unikkokasvi, jolle on tyypillistä alhainen alkaloidisisältö ja huomattavan alhaiset morfiini- ja tebaiinitasot, ja tämä tulee esiin myös sen aistinvaraisissa ominaisuuksissa (tuoksu ja maku). Tšekin ja ulkomaisten laboratorioiden suorittamat pitkän aikavälin analyysit ovat vahvistaneet, että suojatun maantieteellisen merkinnän ”Český modrý mák” piiriin kuuluvan tuotteen morfiinisisältö on alle paikallisella lainsäädännöllä säädetyn rajan. Tuotteelle on lisäksi tyypillistä hyvin alhainen muiden alkaloidien määrä. Muut unikonsiemenet on jalostettava elintarvikekäyttöön, koska esimerkiksi niiden morfiinipitoisuus voi olla jopa kymmenen kertaa korkeampi kuin muissa. Näiden unikkolajikkeiden laatuun liittyvät ja aistinvaraiset ominaisuudet (maku, tuoksu) kuitenkin heikentyvät jalostamisen aikana (mm. siementen pesu, lämmönkestävyyskäsittely). Toisin sanoen suojatun maantieteellisen merkinnän ”Český modrý mák” piiriin kuuluvan tuotteen hyvät aistinvaraiset ominaisuudet syntyvät luonnollisesti sen maantieteellisen alueen ansiosta, josta se on peräisin, eikä jalostusta tarvita.

Suojatun maantieteellisen merkinnän ”Český modrý mák” piiriin kuuluvalla tuotteella on hyödyllisiä ravitsemuksellisia ominaisuuksia, ja se sisältää merkittävän määrän ravitsemuksellisia ainesosia. Sen kalsiumpitoisuus on erityisen suuri (600 kertaa korkeampi kuin vehnäjauhossa ja yhdeksän kertaa korkeampi kuin saksanpähkinöissä), se sisältää runsaasti E-vitamiinia, pantoteenihappoa, niasiinia ja tiamiinia sekä kivennäisaineita (kuparia, sinkkiä, magnesiumia ja rautaa).

Tämän lisäksi korkeammalla leveysasteella ja suotuisalla korkeudella on myönteinen vaikutus, sillä ne tuottavat runsaammin tyydyttymättömiä rasvahappoja, joiden viskositeetti on alhaisempi ja jotka ovat vähemmän alttiita hapettumiselle. Lisäksi niillä on myönteinen hyödyllisiä ravitsemusarvoja lisäävä vaikutus. Tämä on osoitettu asiantuntijoiden tutkimuksissa ja sellaisista kokeista saaduissa tuloksissa, joissa on havainnoitu rasvahappojen ja niiden estereiden käyttäytymistä (Steinbach M, Lazarovici M, Ille C, et al. Rev Tomaine Med Ing1, 451, 1964; Vereschagin AG, Biochimija 27, 1866, 1962). Tällä ilmastovyöhykkeellä kasvava tuote sisältää merkittävän määrän linoleeni- ja linolihappoa. Myös tämä vahvistaa suojatun maantieteellisen merkinnän ”Český modrý mák” piiriin kuuluvan tuotteen erityisluonteen, joka pohjautuu sen maantieteellisen alkuperän tuomiin ainutlaatuisiin ominaisuuksiin (Zehnálek P., ‘Mák – stále nedoceněný’ (Unikko – edelleen aliarvostettu), 4, Výživa a potraviny (Ravitsemus ja ruoka) 5/2016).

”Český modrý mákia” arvostetaan hyvin paljon monissa maissa sen laadullisten ominaisuuksien vuoksi, mistä on osoituksena, että 85 prosenttia ”Český modrý mákin” siemenistä viedään ulkomaille. Tuote on suosittu elintarvikkeiden ainesosa erityisesti maissa, joissa unikonsiemeniä käytetään leipomotuotteiden täytteenä.

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

https://isdv.upv.cz/webapp/resdb.print_detail.det?pspis=OP/263

(1) EUVL L 343, 14.12.2012, s. 1.